|  |  |
| --- | --- |
| Aber Uni logo with 1872 | ARHOLIADAU'R YSGOLORIAETHAU MYNEDIAD  **CHWEFROR 2023** |

# ⁠HANES CELF

## **Amser - 1.5 awr**

**Atebwch DDAU gwestiwn.**

**Wrth roi'ch ateb dylech gyfeirio at enghreifftiau penodol o weithiau celf, gan nodi eu gwneuthurwr, eu teitl, a'r flwyddyn pan gawsant eu creu. Defnyddiwch enghreifftiau gwahanol ym mhob ateb.**

1. Ym mis Hydref 2022, aeth ymgyrchwyr o Just Stop Oil ati i daflu cawl tomato dros baentiad Vincent Van Gogho flodau’r haul yn yr Oriel Genedlaethol yn Llundain. **A ddylid troi celf yn fater gwleidyddol? Pam?**
2. Ym 1847, cyngor y beirniad celf John Ruskin i artistiaid ifanc oedd y dylent "fynd at natur yn gwbl ymroddedig, a cherdded gyda hi yn llawn ymdrech ac ymddiriedaeth [...] heb wrthod dim, dewis dim, na dibrisio dim". **Ewch ati i gymharu a gwrthgyferbynnu DAU artist y mae eu gwaith wedi'i ysbrydoli, neu’n cael ei ysbrydoli, gan fyd natur.**
3. Ym 1984, cwynodd Anni Albers "nad oedd orielau ac amgueddfeydd yn dangos tecstiliau, a’u bod wastad yn cael eu hystyried yn waith crefft yn hytrach na chelf. [...] Os ydyw ar bapur, gwaith celf ydyw." **A oes gwahaniaeth rhwng 'celf' a 'chrefft'?**
4. Ym 1939, awgrymodd Walter Benjamin fod "technoleg wedi gorfodi math cymhleth o hyfforddiant ar synwyrfeydd pobl". **Ewch ati i ddadansoddi a chloriannu UN artist y mae ei waith yn archwilio, neu yr oedd yn archwilio, effaith technoleg.**
5. Ym 1951, ysgrifennodd William Faulkner "Nid yw'r gorffennol byth yn farw. Nid yw hyd yn oed yn y gorffennol.” **Sut y gall hanes celf ein cynorthwyo ni i ddeall dylanwad y gorffennol ar y presennol?**
6. Yn hanner cyntaf 2022, roedd cyfanswm gwerthiant celfyddyd gain ledled y byd yn $7,490,000,000. **A ddylai gwaith celf fod yn nwydd masnachol? Pam?**
7. Ym 1987, defnyddiodd y grŵp ymgyrchu ACT UP y slogan "Silence=Death" i godi ymwybyddiaeth am argyfwng AIDS. **Ewch ati i ddadansoddi a chloriannu UN artist y mae, neu yr oedd, ei waith yn ymdrin â chynrychiolaeth LGBTQ+.**
8. Ym 1712, ysgrifennodd Joseph Addison: "nid oes dim byd sy’n cyrraedd yr enaid yn fwy uniongyrchol na phrydferthwch". **A yw pob celfyddyd dda yn brydferth? Pam?**